als_Latn dik_Latn sag_Latn
Harvard mbledh mbi 1 miliard dollarë donacione në 2016-nPostuar më: 27 February 2017 09:49
Kur në universitetet shqiptare mungon tërësisht kultura e donacioneve, në botë ato janë financueset më të mëdha të tyre. Statistikat e publikuara nga universitetet më të njohura në botë tregojnë se si donacionet në shifra miliarda dollarëshe bëhen mbështetësit më të fortë të kërkimit shkencor, bursave për studentët e punësimin e tyre.
Në 2016, dhurimet për universitetet arritën një rekord prej 41 miliardë dollarësh. Këto dhurime përfshinin prona, pjesë arti dhe aksione. Sipas anketës së Këshillit për Ndihmë në Arsim në lidhje me Mbështetjen Vullnetare, mbledhja e fondeve pati një rritje me 1.7 % në 2016, një rritje relativisht e ulët krahasuar me vitet e kaluara. Në fakt, kur inflacioni merret në llogaritje, kjo rritje është praktikisht e eliminuar.
Universiteti i Harvardit ishte i pari në listën e mbledhjes së fondeve, duke sjellë 1.19 miliardë dollarë. Stanford ishte i dyti me 951 milionë dollarë, ndërsa Universiteti i Kalifornisë Jugore i treti, me 666.64 milionë dollarë. Më pak se 1% e universiteteve të SHBA-së sollën 27.1% të të gjitha dhurimeve vitin e shkuar. Korporatat dhe fondacionet ishin kontribuuesit më të mëdhenj më 46.5% të të gjitha dhurimeve.
Ky grafik tregon top-listën e universiteteve në SHBA për dhurime në vitin fiskal 2016.
als_Latn als_Latn als_Latn als_Latn als_Latn